ԱՄՓՈՓԱԹԵՐԹ
« ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի  N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ԳՆՄԱՆ ԳՈՐԾԸՆԹԱՑ ԿԱԶՄԱԿԵՐՊԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ
	1. ՀՀ  ֆինանսների նախարարություն
	[bookmark: _GoBack]20.05.2021թ.

	2. 
	N 01/8-1/7903

	Ձեր 10.05.2021թ. N 1/17.2/6718-2021 գրությամբ ներկայացված՝ Հայաստանի Հանրապետության կառավարության 2020 թվականի դեկտեմբերի 30-ի Հայաստանի Հանրապետության 2021 թվականի պետական բյուջեի կատարումն ապահովող միջոցառումների մասին N 2215-Ն որոշման մեջ փոփոխություններ կատարելու մասին ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով նախատեսվում է ՀՀ 2021թ. պետական բյուջեում ընդգրկված 1173. Անտառների կառավարում ծրագրի 11004. Անտառների վնասակար օրգանիզմների դեմ պայքար միջոցառման (այսուհետ՝ Միջոցառում) բյուջետային ծախսերի տնտեսագիտական դասակարգման Հատուկ նպատակային այլ նյութեր հոդվածից 1-ին կիսամյակում նվազեցնել 10,770.9 հազ. դրամ և ուղղել Միջոցառման Մասնագիտական ծառայություններ հոդվածին, ինչպես նաև Միջոցառման շրջանակներում նախատեսված ծառայությունը ձեռք բերել մեկ անձ գնման ձևով՝ Հայանտառ ՊՈԱԿ-ի անտառային տարածքներում վնասատուների և հիվանդությունների դեմ ավիաքիմիական պայքարի աշխատանքների ժամանակին և որակով կատարման նպատակով:
Այդ կապակցությամբ հայտնում ենք հետևյալը.
	

	1. Նախագծի փաթեթը չի պարունակում հիմնավորումներ ՀՀ կառավարության 04.05.2017թ. N 526-Ն որոշմամբ հաստատված կարգի 71-րդ կետի 1-ին ենթակետի զ պարբերության պահանջների նկատմամբ սահմանվող բացառության կիրառման վերաբերյալ, մասնավորապես՝ թե պատվիրատուն ինչպես է ապահովելու պայմանագրի (կանխավճարի) և որակավորման ապահովման պայմանները չկիրառելու դեպքում առաջանալիք հնարավոր ռիսկերի նվազեցումը:
	Չի ընդունվել
Խնդրի կարգավորման նպատակով շրջակա միջավայրի նախարարության Անտառային կոմիտեն բանակցել է «ԱՐՄ-ԱԷՐՈ» ՍՊ ընկերության հետ, սակայն վերջինս հայտնել է, որ անտառների ավիացիոն քիմիական պայաքրի աշխատանքների կատարման նպատակով  Անտառային կոմիտեի հետ պայմանագրային հարաբերությունների մեջ կմտնի, միայն պայմանագրի (կանխավճարի) և որակավորման ապահովման պայմանները չկիրառելու դեպքում:
Հաշվի առնելով, որ պաշտպանության նախարարությունը ուղղաթիռը պատրաստ է տրամադրել միայն «ԱՐՄ-ԱԷՐՈ» ՍՊ ընկերությանը, աշխատանքների բարձր արդյունավետությունը ապահովելու նպատակով դրանք սեղմ ժամկետներում կատարելու անհրաժեշտությունը, ինչպես նաև այն հանգամանքը, որ Հայաստանի անտառներում արդեն երկու տարի է ուղղաթիռի բացակայության պատճառով չեն կատարվել ավիացիոն քիմիական պայքարի աշխատանքներ, որոնք խիստ կարևոր են անտառների սանիտարական վիճակի բարձրացման և հետագա չորացումներից խուսափելու համար, որոշման նախագծում նախատեսվել է չկիրառել պայմանագրի (կանխավճարի) և որակավորման ապահովումները:

	2. Նախագծի հիմնավորման համաձայն՝ նախատեսվող վերաբաշխումից հետո «Ուղղաթիռի վարձակալություն՝ անձնակազմի հետ միասին» ծառայությունների համար գումարը կկազմի 43,710.9 հազ. դրամ, որով էլ հնարավոր կլինի նախատեսվածից 133 հա-ով ավել անտառածածկ տարածքներում իրականացնել վնասակար օրգանիզմների դեմ պայքար: Այդ կապակցությամբ հայտնում ենք, որ Միջոցառման շրջանակներում իրականացվող պայքարը 133 հեկտարով ավելացնելու ֆինանսական հնարավորությունից զատ, անհրաժեշտ է Նախագծին կից ներկայացնել նաև անտառածածկ տարածքներում վնասակար օրգանիզմների դեմ իրականացվելիք պայքարի տարածքների անհրաժեշտ չափի վերաբերյալ ուսումնասիրություններով հիմնավորված համապատասխան տեղեկատվություն: 
	Ընդունվել է 
Համապատասխան հիմնավորումը կցվում է

	3. Անհրաժեշտ է Նախագծի N 4 հավելվածի գնումների պլանում ներառված      60421600-2 «Ուղղաթիռների վարձակալություն՝ անձնակազմի հետ միասին» ԳՄԱ կոդով գնման առարկայի տողի «Գնման ձևը» սյունակում նշված «ՄԱ» տառերը փոխարինել «ՀՄԱ» տառերով:
	Ընդունվել է:
Հավելվածում կատարվել է համապատասխան փոփոխություն

	3. ՀՀ Արդարադատության նախարարություն
	04.06.21թ.

	
	/27.3/15583

	 1. «Հայաստանի Հանրապետության կառավարության 2020 թվականի դեկտեմբերի 30-ի «Հայաստանի Հանրապետության 2021 թվականի պետական բյուջեի կատարումն ապահովող միջոցառումների մասին» թիվ 2215-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերնագիրն անհրաժեշտ է խմբագրել՝ նկատի ունենալով «Նորմատիվ իրավական ակտերի մասին» ՀՀ օրենքի 12-րդ հոդվածի 1-ին և 18-րդ հոդվածի 6-րդ մասերի պահանջները, որոնց համաձայն նորմատիվ իրավական ակտի վերնագիրը պետք է համապատասխանի նորմատիվ իրավական ակտի բովանդակությանը: Ուստի նախագծի 2-րդ կետի դրույթներն անհրաժեշտ է նախատեսել նաև Նախագծի վերնագրում և նշել հղում կատարվող նորմատիվ իրավական ակտի կրճատ անվանումը, մասնավորապես՝ ենթաօրենսդրական նորմատիվ իրավական ակտի կրճատ անվանումը հիշատակելիս դրանում հետևյալ հաջորդականությամբ ներառվում են այդ ակտն ընդունող մարմնի անվանումը, ընդունման տարին, ամիսը, ամսաթիվը, ակտի հերթական համարը, բնույթը և տեսակը:
	Ընդունվել է:
Կատարվել է համապատասխան փոփոխություն

	2. Նախագծի նախաբանն անհրաժեշտ է խմբագրել, մասնավորապես՝ անհրաժեշտ է հղում կատարել նաև Հայաստանի Հանրապետության կառավարության 2017 թվականի մայիսի 4-ի թիվ 526-Ն որոշմամբ հաստատված կարգի 23-րդ կետի 5-րդ ենթակետին՝ նկատի ունենալով Նախագծի 2-րդ կետի դրույթները:
	Ընդունվել է:
Կատարվել է համապատասխան փոփոխություն

	3. Նախագծի 3-րդ կետն անհրաժեշտ է խմբագրել, մասնավորապես՝ «հրապարակմանը» բառից առաջ անհրաժեշտ է լրացնել «պաշտոնական» բառը՝ նկատի ունենալով «Նորմատիվ իրավական ակտերի մասին» ՀՀ օրենքի 23-րդ հոդվածի 1-ին մասի պահանջները:
	Ընդունվել է:
Կատարվել է համապատասխան փոփոխություն

	4. Նախագծի Հավելված 3-ի գլխագրում «Հավելված 6» բառերն անհրաժեշտ է փոխարինել «Հավելված 3» բառերով:
	Ընդունվել է:
Կատարվել է համապատասխան փոփոխություն

